

**Fundur í byggingarnefnd Fljótsdalshrepps 17. desember kl. 11:00 2013 í fundarsal í Végarði.**

Fundarmenn:

Eiríkur J. Kjerúlf, form. byggingarnefndar

Helga H. Vigfúsdóttir, fulltrúi í byggingarnefnd

Jón Þór Þorvarðarson, fulltrúi í byggingarnefnd

Sveinn Þórarinsson, byggingarfulltrúi

1. **Erindi frá forsætisráðuneytinu um skála og önnur mannvirki innan þjóðlendu í Fljótsdalshreppi.**

Byggingarfulltrúi gerði fundarmönnum grein fyrir efni þess bréfs, sem sent var ráðuneytinu vegna ofangreinds erindis. Svarbréfið var sent þann 21. nóvember en síðan var sama erindi ítrekað þann 14. desember. Eftir nokkra eftirgrenslan kom í ljós að móttakandi bréfsins hafði eitthvað ruglast í pappírsfargani ráðuneytisins.

1. **Umsókn frá forsætisráðuneytinu um stofunun fasteignar (þjóðlendu) vegna Múlaafréttar og Villingadals.**

Ofangreindar fasteignir eru þjóðlendur samkvæmt úrskurði óbyggðanefndar og dómi Héraðsdóms Austurlands frá 20. apríl 2009.

Þessu máli er lokið að hálfu hagsmunaaðila og var ekki vísað til æðra dómsstigs. Byggingarnefnd sér fyrir sitt leyti ekkert því til fyrirstöðu að verða við þessu erindi en telur rétt að sveitarstjórn annist afgreiðslu erindisins gagnvart ráðuneytinu.

Í málsskjölum er nefnd Sníkilsá og á korti um afmörkun Múlaafréttar er nefnd Ytri-Sníkilsá. Staðkunnugir Fljótsdælingar staðhæfa (Mannsi á Egilsstöðum vitnar til Snorra heitins) að vatnsfall þetta hafi ætíð verið nefnt Sniðgilsá og á kortinu eigi að standa Innri-Sniðgilsá en ekki Ytri-Sníkilsá. Á örnefnakorti Landmælinga Íslands eru nefndar Innri- og Ytri-Sníkilsár. Almenn málvenja er að forskeytið ***ytri***sé notað yfir vatnsföll eða fyrirbæri sem eru nær strönd og hafi en ***innri***  um það sem er nær jöklum eða hálendinu. Í tilviki Sníkilsár hefur þetta víxlast á örnefnakortinu.

1. **Deiliskipulag og afmörkun lóða í landi Skiðuklausturs.**

Farið yfir gildandi deiliskipulag og lóðauppdrætti fyrir Skriðuklaustur. Í þjóðskrá eru hvorki skráðar lóðir fyrir Gunnarsstofnun né Skriðu, þó svo að lóðarstærð og afmörkun hafi verið fyrir hendi á lóðauppdráttum í nokkur ár. Vitað er að landeigandi er með þessi mál í athugun um þessar mundir.

Fleira ekki tekið fyrir. Fundi slitið kl. 11:45.

Fundarritari: Sveinn Þórarinsson

Sign: Eiríkur J. Kjerúlf, Helga H. Vigfúsdóttir, Jón Þór Þorvarðarson